Moskvaning "Dinamo" jamoasi safini erkin agent sifatida tark etgan germaniyalik hujumchi Kevin Kuran’i "Xoffenxaym" safiga borib qo‘shildi. Bu haqda nemislar jamoasi rasmiy saytida xabar berilgan. Ushbu kelishuv bir mavsum uchun tuzilgan. Ma’lumot uchun, ushbu 33 yoshli futbolchi oxirgi 2 mavsum davomida Moskvada faoliyat ko‘rsatdi va "Dinamo" safida 29 o‘yinda maydonga tushib, 18 gol urdi hamda 5ta golli uzatma amalga oshirdi. U jamoada yuzaga kelgan moliyaviy muammolar tufayli shartnomasini uzaytirmagan.